6. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.26760 της 30 Μάϊου/25 Νοεμ.1958 Περί καθορισμού εξεταστέας ύλης για την ενέργειαν διαγωνισμού προς πλήρωσιν θέσεων γραμματέων - λογιστών και δακτυλογράφων των νομαρχιακών ταμείων. Λαβόντες υπ' όψιν : α)Τα διατάξεις του από 23/24.12.1955 Β.Δ/τος "περί εφαρμογής του υπαλληλικού κώδικος επί των υπαλλήλων των νομικών προσώπων δημοσίου δικαίου". β)Τας διατάξεις των άρθρ.22 και 23 του Νόμ.1811/51 "περί κώδικος καταστάσεως των δημοσίων διοικητικών υπαλλήλων" ως ετροποιήθησαν και συνεπληρώθησαν διά του Νόμ. 2085/52, εν συνδυασμώ προς τας διατάξεις του ρηθέντος από 23/24.12.1955 Β.Δ/τος. γ)Τας διατάξεις του από 8.5.57 Β.Δ/τος "περί ορισμού και διαρθρώσεως θέσεως των κατά το Ν.Δ. 3620/56 Νομαρχιακών Ταμείων". δ)Το άρθρ. 9 της υπ' αριθ.4652/53 αποφάσεως του Προέδρου της Κυβερνήσεως "περί κανονισμού διεξαγωγής διαγωνισμών προς πλήρωσιν κενών θέσεων υπαλλήλων υπαγομένων εις τας διατάξεις του Νόμ.1811/1951 και, ε)Την υπ' αριθ. 433/1957 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών, αποφασίζομεν: 1.Διά την ενέργειαν διαγωνισμού προς πλήρωσιν κενών θέσεων γραμματέων -λογιστών (Β' Κατηγορίας) των νομαρχιακών ταμείων ορίζομεν ως εξεταστέαν ύλην : 2.Γ.ε.5-6 Νομαρχιακά Ταμεία α)Έκθεσις ιδεών. Το μάθημα τούτο βαθμολογείται υπό του εξεταστού διά δύο βαθμών, εξ ων ο πρώτος αφορά εις την διατύπωσιν του θέματος της εκθέσεως και ο δεύτερος εις την ορθογραφίαν. β)Στοιχεία λογιστικής. γ)Πρακτική αριθμητική. 2.Διά την ενέργειαν διαγωνισμού προς πλήρωσιν κενών θέσεων δακτυλογράφων (Β' κατηγορίας) των νομαρχιακών ταμείων, ορίζομεν ως εξεταστέαν ύλην. α)Την διά μηχανής αντιγραφήν κειμένου εκ δέκα πέντε περίπου στίχων. Το μάθημα της δακτυλογραφίας  βαθμολογείται υπό του εξεταστού διά δύο βαθμών, εξ ων ο πρώτος αφορά εις την ορθογραφίαν και ο δεύτερος εις την ταχύτητα και καλλιτεχνικήν εμφάνισιν του κειμένου. β)Την έκθεσιν ιδεών. 